СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ, ДО СЪВЕТА, ДО ИКОНОМИЧЕСКИЯ И СОЦИАЛЕН КОМИТЕТ И ДО КОМИТЕТА НА РЕГИОНИТЕ

Изменение на финансовата обосновка към Регламент (ЕС) № 912/2010

С Регламент (ЕС) № 912/2010 на Европейския парламент и на Съвета от 22 септември 2010 г.[1] се създава Европейската агенция за ГНСС, отменя се Регламент (ЕО) № 1321/2004 на Съвета за създаване на структури за управление на европейските сателитни радионавигационни програми и се изменя Регламент (ЕО) № 683/2008 на Европейския парламент и на Съвета. Регламентът влезе в сила на 9 ноември 2010 г.

Главните цели на Регламента са създаването на Европейската агенция за ГНСС и определянето на задачите ѝ в съответствие с разпоредбите на Регламент (ЕО) № 683/2008[2], който е основният правен акт за продължаване на изпълнението на европейските програми за спътникова навигация („Галилео“ и EGNOS). Оттук нататък задачите, с които е натоварена Европейската агенция за ГНСС, са четири: акредитация по отношение на сигурността на двете европейски системи за спътникова навигация; експлоатация на центъра за сигурност на „Галилео“, наричан Център за наблюдение на сигурността на „Галилео“ (ЦНСГ); участие в подготовката на търговската реализация на системите и изпълнение на други задачи, които могат да ѝ бъдат възложени от Комисията в съответствие с член 54, параграф 2, буква б) от Финансовия регламент.

Регламент (ЕС) № 912/2010 беше приет, след като на Европейския парламент и Съвета беше представен проект на текст, приет от Комисията на 24 март 2009 г. (COM(2009) 139 окончателен). Към предложението имаше финансова обосновка, която също беше представена на двете институции. Цифрите във финансовата обосновка се основаваха на данните, с които тогава разполагаше Комисията във връзка с прогнозните експлоатационни разходи на Европейската агенция за ГНСС и по-специално по отношение на персонала.

Преди две години обаче задачите, които налагаха императивите на сигурността във връзка с двете европейски системи за спътникова навигация, не бяха така ясни, както са понастоящем. От 2009 г. насам различни проучвания и срещи на технически експерти, на които по-голямата част от информацията беше класифицирана, позволиха да се установят точно необходимите средства с оглед на изискванията в тази област. Освен това при обсъждането на бъдещия Регламент (ЕС) № 912/2010 в Парламента и Съвета се оказа необходимо да се допълни предложеният от Комисията текст във връзка с някои аспекти, по-конкретно що се отнася до акредитацията по отношение на сигурността на системите, и да се внесат уточнения от различно естество.

Така например във връзка с възложената на Агенцията задача за акредитация по отношение на сигурността на системите, предложеният от Комисията текст се ограничаваше до създаването на Съвета за акредитация по отношение на сигурността, докато в окончателния вариант на приетия регламент се уточняват условията за дейностите на Съвета. В него е предвидено, наред с другото, че този съвет създава специални подчинени органи и по-специално експертна група, която да актуализира анализите във връзка със сигурността и да извършва изпитвания, и Орган за разпределение на криптографски материали.

Освен това функцията на Съвета за акредитация по отношение на сигурността е допълнена и в предложението за Решение на Европейския парламент и на Съвета относно реда и условията за достъпа до публично регулираната услуга, предоставяна от системата, създадена по програмата „Галилео“, като предложението беше прието от Комисията на 8 октомври 2010 г. (СОМ(2010) 550 окончателен) и понастоящем се обсъжда в Европейския парламент и Съвета. По-точно в предложението се предвижда, че Съветът за акредитация отговаря за акредитацията на производителите на приемниците, разработени за сигналите във връзка с публично регулираната услуга.

Освен това, по отношение на експлоатацията на ЦНСГ в Регламент (ЕС) № 912/2010 се предвижда, че към персонала на центъра се прилагат същите правни разпоредби като тези към останалия персонал на Европейската агенция за ГНСС. Важно е да се припомни, че ЦНСГ, съставен от два оперативни центъра, които са разположени във Франция и Обединеното кралство, трябва да бъде напълно оперативен от 2013 г. нататък и да може да се използва пълноценно през 2014 г. Той трябва да функционира 24 часа в денонощието и 7 дни в седмицата. От последните проучвания е видно, че общият персонал на ЦНСГ е определен на 16 души през 2012 г., след което на 28 човека през 2013 г.

Всички промени във връзка с обхвата на дейността на Съвета за акредитация по отношение на сигурността и на дейността на ЦНСГ оказват, разбира се, отражение върху експлоатационните разходи на Европейската агенция за ГНСС.

Трябва да се подчертае, че съблюдаването на императивите на сигурността е задължително условие за стартирането и експлоатацията на европейските системи за спътникова навигация, тъй като тези системи могат да засегнат пряко сигурността на държавите-членки и Европейския съюз.

От друга страна, взетото от Европейския съвет решение за установяване на седалището на Европейската агенция за ГНСС в Прага е свързано с разходи по преместването, които понастоящем са предмет на оценка. Въпреки това за покриване на първоначалните разходи по преместването в проектобюджета беше включен предварително изчислен размер на средствата, който ще бъде преразгледан, веднага щом приключат преговорите с чешкото правителство. На по-късен етап Комисията ще информира бюджетния орган за резултатите от тази окончателна оценка.

Ето защо се оказва от основно значение да се актуализира финансовата обосновка предвид на горепосочените аспекти. Новата финансова обосновка е приложена към настоящия документ.

ПРЕРАЗГЛЕДАНА ЗАКОНОДАТЕЛНА ФИНАНСОВА ОБОСНОВКА

1. РАМКА НА ПРЕДЛОЖЕНИЕТО/ИНИЦИАТИВАТА

1.1. Наименование на предложението/инициативата

1.2. Съответна(и) област(и) на политиката

1.3. Естество на предложението/инициативата

1.4. Цел(и)

1.5. Обосновка на предложението/инициативата

1.6. Продължителност на действието и финансовото му въздействие

1.7. Планиран(и) начин(и) на управление

2. МЕРКИ ЗА УПРАВЛЕНИЕТО

2.1. Правила за мониторинга и докладването

2.2. Система за управление и контрол

2.3. Мерки за предотвратяване на измамите и нередностите

3. ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

3.1. Засегната(и) функция(и) от многогодишната финансова рамка и бюджетен(ни) ред(ове) за разходите

3.2. Очаквано въздействие върху разходите

3.2.1. Обобщение на очакваното въздействие върху разходите

3.2.2. Очаквано въздействие върху бюджетните кредити за оперативни разходи

3.2.3. Очаквано въздействие върху бюджетните кредити за административни разходи

3.2.4. Съвместимост с настоящата многогодишна финансова рамка

3.2.5. Участие на трети страни във финансирането

3.3. Очаквано въздействие върху приходите

РАМКА НА ПРЕДЛОЖЕНИЕТО/ИНИЦИАТИВАТА

Наименование на предложението/инициативата

Регламент на Европейския парламент и на Съвета за изменение на Регламент (ЕС) № 912/2010 от 22 септември за създаване на Европейската агенция за ГНСС — изменение на финансовата обосновка

Съответна(и) област(и) на политиката в структурата на УД/БД[3]

Съответна(и) област(и) на политиката: предприятия и промишленост

Глава 02 05: ПРОГРАМИ ЗА СПЪТНИКОВА НАВИГАЦИЯ („ГАЛИЛЕО“ И „EGNOS“)

Естество на предложението/инициативата

( Предложението/инициативата е във връзка с ново действие

( Предложението/инициативата е във връзка с ново действие вследствие на пилотен проект/подготвително действие[4]

( Предложението/инициативата е във връзка с продължаване на съществуващо действие

( Предложението/инициативата е във връзка с действие, пренасочено към ново действие

Цели

Многогодишна(и) стратегическа(и) цел(и) на Комисията, към която(ито) е насочено(а) предложението/инициативата

Подпомагане на европейското присъствие в космоса и разработване на спътниковите услуги

Конкретна(и) цел(и) и съответна(и) дейност(и) във връзка с УД/БД

Конкретна цел

Разработване и осигуряване на инфраструктура и услуги, базирани на спътниковата навигация („Галилео“)

Съответна(и) дейност(и) във връзка с УД/БД

02 05 Програми за спътникова навигация („Галилео“ и „EGNOS“)

Очакван(и) резултат(и) и въздействие

Посочете въздействието, което предложението/инициативата следва да окаже върху бенефициерите/целевите групи.

Актуалните данни за разработването на GSA и по-специално на Центъра за наблюдение на сигурността на „Галилео“ (ЦНСГ) не позволяват да се обезпечат задачите в областта на сигурността, по-конкретно капацитетът за анализ и реакция на заплахите за „ГАЛИЛЕО“. Ето защо е целесъобразно да се преразгледа първоначалната финансова обосновка, за да се приведе в съответствие с нуждите от човешки ресурси на Агенцията. Финансирането на разходите за персонала ще се обезпечи чрез прехвърляне на средства от реда за административните разходи на програмата за ГНСС.

Показатели за резултатите и въздействието

Посочете показателите във връзка с наблюдението на изпълнението на предложението.

НЕ СЕ ПРИЛАГА

Обосновка на предложението/инициативата

Нужда(и), която(ито) трябва да бъде(ат) удовлетворен(и) в краткосрочен или дългосрочен план

Нека отбележим, че Европейската агенция за ГНСС, наричана „GSA“, ще осигури персонала за инфраструктурата на системата „ГАЛИЛЕО“, наричана „ЦНСГ“ (Център за наблюдение на сигурността на „ГАЛИЛЕО“). Този център е основата на системата „ГАЛИЛЕО“, що се отнася до всички аспекти на сигурността. Той е разположен на две места: поради това персоналът ще бъде във Франция, Сен Жермен ан Ле (Saint Germain en Laye), и в Суонуик (Swanwick), Обединеното кралство.

ЦНСГ е оперативен център на системата. Той ще функционира 24 часа в денонощието и 7 дни в седмицата и ще разполага с квалифицирани експерти, както и с капацитета за анализ и отговор на различни заплахи или атаки и поради това ще трябва да започне да функционира преди оперативното внедряване на услугите на „ГАЛИЛЕО“, т.е. да бъде напълно оперативен през 2014 г., което означава, че Центърът трябва да бъде функционално оперативен още от 2013 г., като се вземат предвид етапите на обучение и запознаване с работата със системата.

Цифрите, които бяха представени в първоначалната финансова обосновка през 2009 г., а именно 8 позиции през 2012 г. и 13 — през 2013 г., бяха предложени с много предпазлива уговорка по отношение на дела на услугите, тъй като самият проект не беше достатъчно напреднал.

В техническо отношение е вярно, че преди около 3 години обемът на работата във връзка със сигурността не беше така добре известен, както е понастоящем. Многобройни проучвания на заплахите и аспектите, в които системата е уязвима, с ниво на класификация на информацията Secret UE , позволиха да се достигне задълбочено познаване на системата и да се набележат видовете защита, които трябваше да бъдат създадени.

В правно отношение, в основните регламенти, а именно (ЕО) № 683/2008 и (ЕС) № 912/2010 от ноември 2010 г., се изтъкна сложността на системата, ключовото ѝ значение в областта на сигурността и свързаната първостепенна роля на GSA. По-конкретно всичко се прави и ще бъде направено за това, недобронамерените потребители да нямат достъп до системата, нито до инфраструктурите ѝ, нито до защитените сигнали, по-специално в случай на криза. Механизмите се основават на устройства, които ще бъдат под контрола на ЦНСГ, който контролира сигурността на системата, но който и ръководи защитената услуга PRS, която ще бъде използвана от министерствата на отбраната, полицията, митниците и правителствените служби. Понастоящем Съветът, Европейският парламент и държавите-членки работят по решението на Комисията за определяне на политиката за достъпа до защитената услуга PRS (публично регулирана услуга), което следва да доведе до приемането на решение през 2011 г. От друга страна, съгласно Регламент (ЕС) № 912/2010 и държавите-членки осигуряват акредитацията по отношение на сигурността на системата „ГАЛИЛЕО“.

На последно място, трябва да се отбележи, че освен за нуждите за ЦНСГ, GSA трябва да отговоря и за нови задачи. Например при обсъждането със Съвета и Парламента бяха добавени три задачи към тези на GSA в сравнение с предложението на Комисията (т.е. спрямо първоначалната финансова обосновка). Тяхното въздействие върху човешките ресурси не беше отчетено. Това са:

- Орган за разпределение на криптографски материали (наричан „ОРКМ“);

- управление на кодовете на полетите (наричано „FKC“);

- акредитация на сегмента на потребителите, т.е. акредитация, извършвана от националните органи по сигурността, по отношение на производителите на приемниците за PRS.

Добавена стойност от участието на Общността

Както е посочено в съображение 33 от Регламент (ЕО) № 683/2008, създаването на системи за спътникова навигация не може да бъде осъществено в достатъчна степен от държавите-членки, защото тази цел надхвърля финансовите и техническите възможности на отделно действаща държава-членка. Следователно предприемането на действие на равнището на Общността е най-подходящата възможност за успешно изпълнение на европейските програми за ГНСС („Галилео“ и „EGNOS“).

Освен това, Регламент (ЕС) № 912/2010 е съвместим, разбира се, с Регламент (ЕО) № 683/2008, който е основен правен акт за европейските програми за ГНСС и съдържа по-конкретно разпоредби за финансирането им за периода 2008—2013 г.

Основни поуки от подобен опит в миналото

НЕ СЕ ПРИЛАГА

Съвместимост и евентуално взаимодействие с други финансови инструменти

Трябва да се припомни, че програмата избра най-добрата оферта по отношение на сигурността и разходите, т.е. съвместната оферта на Франция и Обединеното кралство. Двете държави-членки, където ще бъдат разположени обектите, осигуряват сигурността им, както и доставките на инфраструктурите и логистиката, което води до спестяване на около 40 милиона EUR за програмата.

Продължителност на действието и финансовото му въздействие

( Предложение/инициатива с ограничена продължителност

- ( Предложение/инициатива в сила от [ДД/ММ]ГГГГ до [ДД/ММ]ГГГГ

- ( Финансово отражение от [ГГГГ] до [ГГГГ]

( Безсрочно(а) предложение/инициатива

- Изпълнение, като ще има начален период на стартиране на системите от 2012 г. до 2013 г.,

- последван от функциониране с пълен капацитет.

Планиран(и) начин(и) на управление[5]

( Пряко централизирано управление от Комисията

( Непряко централизирано управление чрез делегиране на задачи по изпълнението на:

- ( изпълнителни агенции

- ( органи, създадени от Общностите[6]

- ( национални публични органи/организации, предоставящи обществени услуги

- ( лица, натоварени с изпълнението на специфични дейности по силата на дял V от Договора за Европейския съюз, които са посочени в съответния основен правен акт по смисъла на член 49 от Финансовия регламент

( Съвместно управление с държавите-членки

( Децентрализирано управление с трети държави

( Съвместно управление с международни организации ( да се уточни )

Ако е посочен повече от един начин на управление, пояснете в частта „Забележки“.

Забележки

МЕРКИ ЗА УПРАВЛЕНИЕТО

Правила за мониторинга и докладването

Посочете честотата и условията.

Комисията е член на Административния съвет на Агенцията и в това си качество участва във всяко едно решение, което се взема с гласуване.

Система за управление и контрол

Установен(и) риск(ове)

НЕ СЕ ПРИЛАГА

Предвиден(и) начин(и) за контрола

Сметките на Агенцията се одобряват от Сметната палата и към тях се прилага процедурата по освобождаване от отговорност. Службата за вътрешен одит на Комисията е вътрешен одитор на Агенцията.

Мерки за предотвратяване на измамите и нередностите

Посочете съществуващите или планираните мерки за превенция и защита.

Агенцията е под контрола на Европейската служба за борба с измамите.

ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

Засегната(и) функция(и) от многогодишната финансова рамка и бюджетен(ни) ред(ове) за разходите

- Съществуващи бюджетни редове

По реда на функциите от многогодишната финансова рамка и по бюджетни редове.

Функция от многогодишната финансова рамка | Бюджетен ред | Вид разход | Участие |

Номер [Наименование…...….] | МБК/ЕБК [7] | от държави от ЕАСТ[8] | от държави кандидатки[9] | от трети държави | по смисъла на член 18, параграф 1, буква аа) от Финансовия регламент |

1a | 02.010405 Европейски програми за спътникова навигация („EGNOS“ и „Галилео“) — разходи за административното управление 02.0502 Европейската агенция за ГНСС (GSA) | ЕБК МБК | ДА ДА | НЕ НЕ | НЕ НЕ | НЕ НЕ |

Очаквано въздействие върху разходите

Обобщение на очакваното въздействие върху разходите

Необходимите бюджетни кредити за ред 02.050201 Европейска агенция за ГНСС (GSA) — дялове 1 и 2 (1 милион EUR през 2012 г. и 1 милион EUR през 2013 г.) се покриват чрез преразпределение на средствата по бюджетен ред 02.010405 Европейски програми за спътникова навигация („EGNOS“ и „Галилео“) — разходи за административното управление.

в млн. EUR (до третия знак след десетичната запетая)

Функция от многогодишната финансова рамка: | Номер 1а: | Конкурентоспособност за растеж и заетост |

ГД „Предприятия и промишленост“ | Година 2011[10] | Година 2012 | Година 2013 | ОБЩО |

( Бюджетни кредити за оперативни разходи |

Бюджетен ред 02.050201 Европейска агенция за ГНСС (GSA) — дялове 1 и 2 | Поети задължения | (1) | 1.0 | 1.0 | 2.0 |

Плащания | (2) | 1.0 | 1.0 | 2.0 |

Бюджетен ред | Поети задължения | (1a) |

Плащания | (2a) |

( Бюджетни кредити с административен характер, финансирани от бюджета на определени оперативни програми[11] |

Бюджетен ред 02.010405 Европейски програми за спътникова навигация („EGNOS“ и „Галилео“) — разходиза административното управление | (3) | -1.0 | -1.0 | -2.0 |

ОБЩО допълнителни бюджетни кредити за ГД „Предприятия и промишленост“ | Поети задължения | =1+1a +3 | 0 | 0 | 0 |

Плащания | =2+2a +3 | 0 | 0 | 0 |

( ОБЩО бюджетни кредити за оперативни разходи | Поети задължения | (4) | 1.0 | 1.0 | 2.0 |

Плащания | (5) | 1.0 | 1.0 | 2.0 |

( ОБЩО бюджетни кредити за административни разходи, финансирани от бюджета на определени оперативни програми | (6) | -1.0 | -1.0 | -2.0 |

ОБЩО бюджетни кредити за ФУНКЦИЯ 1а от многогодишната финансова рамка | Поети задължения | =4+ 6 | 0 | 0 | 0 |

Плащания | =5+ 6 | 0 | 0 | 0 |

Функция от многогодишната финансова рамка: | 5 | „Административни разходи“ |

в млн. EUR (до третия знак след десетичната запетая)

Година 2012 | Година 2013 | ОБЩО |

ГД: <…….> |

( Човешки ресурси | НЕ СЕ ПРИЛАГА |

( Други административни разходи | НЕ СЕ ПРИЛАГА |

ОБЩО ГД <….> | Бюджетни кредити | 0 | 0 | 0 |

ОБЩО бюджетни кредити за ФУНКЦИЯ 5 от многогодишната финансова рамка | (Общо поети задължения = Общо плащания) | 0 | 0 | 0 |

в млн. EUR (до третия знак след десетичната запетая)

Година N[12] | Година N+1 | ОБЩО |

ОБЩО бюджетни кредити за ФУНКЦИИ 1—5 от многогодишната финансова рамка | Поети задължения | 0 | 0 | 0 |

Плащания | 0 | 0 | 0 |

Очаквано въздействие върху бюджетните кредити за оперативни разходи

- ( Предложението/инициативата не води до използването на бюджетни кредити за оперативни разходи

- ( Предложението/инициативата води до използването на бюджетни кредити за оперативни разходи от бюджета на Агенцията, както е посочено по-долу:

Бюджетни кредити за поети задължения в млн. евро (до третия знак след десетичната запетая)

|Тип[13] |Средни разходи |Брой |Общо разходи |Брой |Общо разходи |Брой |Общо разходи |Брой |Общо разходи |Брой |Общо разходи |Брой |Общо разходи |Брой |Общо разходи |Общброй |Общо разходи | |ЦЕЛ № 1: акредитация по отношение на сигурността | | | | | | | | | | | | | | | | | |Дялове 1 и 2 | | | | | |3,300 | |3,500 | | | | | | | | | | | |Дял 3 | | | | | |0,870 | |0,900 | | | | | | | | | | | |Междинна сума за цел № 1 | | | |4,170 | |4,400 | | | | | | | | | | | |ЦЕЛ № 2: участие в подготовката на търговската реализация | | | | | | | | | | | | | | | | | |Дялове 1 и 2 | | | | | |2,400 | |2,500 | | | | | | | | | | | |Дял 3 | | | | | |0,700 | |0,800 | | | | | | | | | | | |Междинна сума за цел № 2 | | | |3,100 | |3,300 | | | | | | | | | | | |ЦЕЛ № 3: експлоатация на центъра за сигурност на „Галилео“ | | | | | | | | | | | | | | | | | |Дялове 1 и 2 | | | |2,830 | |4,300 | | | | | | | | | | | |Дял 3 | | | |0,500 | |0,500 | | | | | | | | | | | |Междинна сума за цел № 3 | | | |3,330 | |4,800 | | | | | | | | | | | | ОБЩО РАЗХОДИ | | | |10,600 | |12,500 | | | | | | | | | | | |Общо примерният бюджет на Агенцията може да се обобщи, както следва:

[pic]

Дялове 1 и 2 касаят преразгледания общ брой на персонала от 44 срочно наети служители (АТ) и 17 договорно наети служители (АС) или командировани национални експерти (END) за 2012 г., както и 57 срочно наети служители (АТ) и общо 17 договорно наети служители или END за 2013 г.

Описание на позициите

ЦНСГ (Център за наблюдение на сигурността на „Галилео“)

Трябва да се отбележи, че в основните хипотези, използвани при подготовката на законодателната финансова обосновка към Регламент (ЕС) № 912/2010, ЦНСГ беше разположен в Брюксел. Приетото крайно предложение беше съвместната оферта на Франция и Обединеното кралство, с два оперативни центъра, един в Сен Жермен ан Ле (Saint Germain en Laye), Франция, а другият в Суонуик (Swanwick), Обединеното кралство.

2012 г.

Спрямо първоначалната финансова обосновка започването на функционирането на Центъра за сигурност на „Галилео“ води до увеличение на първо време на персонала с 1 АТ, преразпределен в Агенцията през 2011 г., както е посочено от хоризонталните служби на Комисията. Освен това спрямо първоначалната финансова обосновка, в която се предлагаше увеличение с 8 АТ през 2012 г., бяха поискани допълнителни назначения за 2012 г. на 5 АТ и 2 END за департамента по сигурността. Това съответства основно на етапа по започване на дейността (изработване на процедури, среда за изпитване на системите, обучение и др.) на Центъра. Общо 14 AT и 2 END ще са на разположение за ЦНСГ през 2012 г.

Описанието на позициите е следното:

- 1 ръководител на ЦНСГ (AD11): отговаря за всички дейности и услуги на Центъра за сигурност;

- 1 ръководител „Операции“ в ЦНСГ (AD9): отговаря за оперативното функциониране на Центъра за сигурност (като тук се включват назначаването на кадри и управлението на оперативния персонал, но най-вече анализите в областта на сигурността, управлението на достъпа до PRS, оценката на сигурността на „Галилео“, управлението на кризи и др.;

- 1 административен ръководител в ЦНСГ (AD7): подпомага функционирането на Центъра в рамките на GSA и работата с Административния съвет;

- 1 служител по достъпа до PRS (END): отговаря за управление на достъпа до PRS, работи на смени, за да осигури оперативно наблюдение 24 часа на ден и 7 дни в седмицата;

- 2 служители за наблюдение на сигурността на „Галилео“ (1 END и 1 AD7): отговарят за наблюдението на сигурността на сигнала на „Галилео“ в космоса (SIS), търговската услуга на „Галилео“ (CS), услугата за безопасност на човешкия живот (SOL) и данни за потребителите във връзка със системата за качество на услугата в регионите извън ЕС (ERIS);

- 1 технически служител в ЦНСГ (AD7): анализира информацията и подготвя технически доклади, установява заплахите за системите ГНСС;

- 1 системен администратор в ЦНСГ (AD7): отговаря, наред с другото, за запазването на информацията и на базите данни, за резервните копия и цялата информационна система. Тази позиция включва също така функцията служител по сигурността на локалната компютърна мрежа (LISO);

- 1 служител по сигурността в ЦНСГ (AD7): изготвя мерките по сигурността в GSA и наблюдава изпълнението в GSA на мерките по сигурността на Комисията.

- 1 служител по CDA COMSEC в ЦНСГ (AD7): отговаря за изпълнението на COMSEC и TEMPEST.

- 1 административен и финансов служител в ЦНСГ (AD7): оказва съдействие при координацията на административните дейности на ЦНСГ, в което се включват и финансите.

- 1 асистент по човешките ресурси в ЦНСГ (AST3): отговаря за човешките ресурси на GSA в рамките на ЦНСГ.

Необходимо е да се припомни, че GSA трябва да се справи с новите задачи в резултат на обсъждането със Съвета и Парламента. Така бяха добавени три задачи към тези на GSA в сравнение с предложението на Комисията (т.е. към първоначалната финансова обосновка). Тяхното въздействие върху нуждите от човешки ресурси не беше първоначално отчетено. Към тях спадат:

- Орган за разпределение на криптографски материали (наричан „ОРКМ“);

- управление на кодовете на полетите (наричано „FKC“);

- акредитация на сегмента на потребителите, т.е. акредитация, извършвана от националните органи по сигурността, по отношение на производителите на приемниците за PRS.

Във връзка с тези допълнителни задачи трябва да бъдат планирани следните позиции за 2012 г. (+3 AТ за ЦНСГ):

- 1 служител по изпълнение на технологичния режим на ГНСС (AD6): докладва на ръководителя на департамента по сигурността при изпълнението на задачите на Агенцията по подготовка на режима за контрол върху ГНСС от страна на ЕС, подготовката на становища по въпроси на политиката по сигурността и контрола на износа и въпроси във връзка със сигурността в международни споразумения, свързани с европейските програми за ГНСС.

- 1 деловодител в департамента по сигурността (AD6): организира и структурира документооборота на департамента по сигурността на GSA, за да се увеличи оптималното използване на чувствителна и класифицирана информация (като получава съдействие от страна на служителя за контрола на регистъра на GSA) в рамките на департамента по сигурността и за европейските програми за ГНСС, включително управлението на акредитацията по отношение на сигурността и референтните библиотеки за PRS. В съответствие с новите задачи на Агенцията той ще бъде лицето за връзка за управление на цялата документация за сегментите на потребителите на PRS.

- 1 служител по пилотния проект във връзка с PRS (AD7): той ще улеснява държавите-членки при съвместните им проекти, за да се оптимизират инфраструктурите на PRS, и ще проверява функционирането на PRS на потребителите.

2013 г.:

По първоначалната финансова обосновка имаше общо 13 AT през 2013 г. за Центъра за сигурност (ЦНСГ). При преразглеждането на броя на служителите на този център се стигна до увеличение с 13 АТ и 2 END, като накрая се стига до общ брой от 28 човека (26 AT + 2 END) през 2013 г.

ЦНСГ трябва да бъде напълно оперативен през 2013 г. Това означава допълнително 7 АТ, добавени към първоначалното увеличение с 5 позиции АТ, предвидени във финансовата обосновка за 2013 г. за ЦНСГ.

През 2013 г. ще бъдат назначени 4 служители по наблюдение на сигурността на „Галилео“, 4 технически анализатори в ЦНСГ, 1 служител за контрола на регистъра в ЦНСГ, 1 CDA Crypto Custodian, 1 финансов служител в ЦНСГ и 1 служител в телефонния център на ЦНСГ.

През 2014 г. Центърът ще трябва да бъде напълно оперативен (24 ч. в денонощието и 7 дни в седмицата), което ще наложи преразглеждане на нуждите на ЦНСГ, които ще бъдат оценени по-късно в рамките на предложенията за новите финансови перспективи.

Акредитация

Тези допълнителни позиции са пряко свързани с новите задачи, поставени след обсъждането със Съвета и Парламента.

2012 г.:

Спрямо първоначалната финансова обосновка, в която се предлагаше увеличение с 0 АТ през 2012 г., бяха поискани допълнителни назначения на 2 АТ за департамента по акредитация по отношение на сигурността.

Двамата служители по акредитацията по отношение на сигурността (AD7) ще отговарят за всичко, свързано с акредитацията във връзка със сигурността на сегментите на потребителите (включително приемниците за PRS и производителите на тези приемници).

2013 г.:

От друга страна, департаментът по акредитацията се нуждае допълнително от 1 АТ през 2013 г. спрямо първоначалната финансова обосновка, за да бъдат обхванати допълнителните задачи, поставени от Съвета и Парламента във връзка с акредитацията.

Преместване

Преместването на Агенцията в Прага е предвидено за 2012 г. В момента Комисията разглежда с Агенцията оценката на необходимите средства за обезщетенията, компенсациите и разходите по преместването за персонала (който се премества или остава), подобряването на сградата, инфраструктурата в областта на ИТ и другите материали. Предварителна сума от 500 000 EUR беше включена в бюджета, за да бъдат покрити първоначалните разходи по това преместване. Тази първоначална оценка ще бъде преразгледана, веднага щом приключат преговорите с правителството на Чешката република. На по-късен етап Комисията ще информира бюджетния орган за резултатите от тази окончателна оценка.

Оценката на нуждите от персонал е следната: [pic]

[pic]

Очаквано въздействие върху бюджетните кредити за административни разходи

Обобщение

- ( Предложението/инициативата не води до използване на бюджетни кредити за административни разходи.

- ( Предложението/инициативата води до използване на бюджетни кредити за административни разходи, както е разяснено по-долу:

Очаквани нужди от човешки ресурси

- ( Предложението/инициативата не води до използване на човешки ресурси.

- ( Предложението/инициативата води до използване на човешки ресурси, както е разяснено по-долу:

Съвместимост с настоящата многогодишна финансова рамка

- ( Предложението е съвместимо с настоящата многогодишна финансова рамка.

Бюджетните кредити, необходими за покриване на вноската за Агенцията, вписани в бюджетен ред 02.050201 (1 милион EUR през 2012 г. и 1 милион EUR през 2013 г.) ще бъдат покрити чрез преразпределение в рамките на бюджетен ред 02.010405.

- ( Предложението налага ново планиране на съответната функция от многогодишната финансова рамка.

- ( Предложението налага да се прибегне до Инструмента за гъвкавост или до преразглеждане на многогодишната финансова рамка[14].

Участие на трети страни във финансирането

- ( Предложението не предвижда съфинансиране от трети страни.

- Предложението предвижда съфинансиране от трети страни.

Очаквано въздействие върху приходите

- ( Предложението няма финансово въздействие върху приходите.

- ( Предложението има следното финансово въздействие:

( върху собствените ресурси;

( върху приходите в рубриката „Разни“.

[1] OВ L 276, 20.10.2010 г., стр. 11.

[2] OВ L 196, 24.7.2008 г., стр. 1.

[3] УД: управление по дейности; БД: бюджетиране по дейности.

[4] Посочени в член 49, параграф 6, буква а) или б) от Финансовия регламент.

[5] Подробна информация във връзка с начините на управление и позоваванията на Финансовия регламент могат да бъдат намерени на уебсайта BudgWeb: http://www.cc.cec/budg/man/budgmanag/budgmanag_fr.html.

[6] Посочени в член 185 от Финансовия регламент.

[7] МБК = многогодишни бюджетни кредити/ЕБК = едногодишни бюджетни кредити.

[8] ЕАСТ: Европейска асоциация за свободна търговия.

[9] Държави кандидатки и ако е необходимо, държави потенциални кандидатки от Западните Балкани.

[10] Година N е годината, в която започва да се прилага предложението/инициативата.

[11] Техническа и/или административна помощ и разходи в подкрепа на изпълнението на програми и/или действия на ЕС (предишни редове „BA“), непреки изследвания, преки изследвания.

[12] Година N е годината, в която започва да се прилага предложението/инициативата.

[13] Резултатите са продуктите и услугите, които ще бъдат доставени (напр. брой финансирани обмени на студенти, км построени пътища и др.).

[14] Вж. точки 19 и 24 от Междуинституционалното споразумение.